ลักษณะร้าน : เป็นร้านขายบะหมี่สูตรกวางตุ้งเจ้าอร่อยร้านหนึ่ง ที่มีขายทั้งหมูแดง หมูกรอบ เกี๊ยวและอื่นๆอีกมากมาย

บรรยากาศร้าน : ร้านจะเป็นบรรยากาศแบบสบายๆ ตกแต่งร้านในสไตร์จีนผสมไทยหน่อยๆ ดูมีเอกลักษณ์ ลมพัดเข้าร้าน ที่นั่งเยอะ ชิลดีครับ

ที่ตั้งร้าน : อุดมสุข มาร์เก็ตเซ็นเตอร์

เมนูเด่นของร้าน : บะหมี่เกี๊ยวน้ำกุ้ง และบะหมี่หมูต่างๆ
ราคา : เริ่มต้นที่ 35 บาทต่อชาม

สำหรับในวันนี้ผมสั่ง บะหมี่เกี๊ยวน้ำกุ้งมากิน
รสชาติ : อร่อยดีครับ ตัวน้ำซุปจะเป็นน้ำซุปใส ชิมแล้วได้รสหวานอ่อนๆและมีรสของกระเทียมเจียวแฝง เพิ่มความหวานมันในน้ำซุปได้ดี
ตัวเส้นบะหมี่ก็เป็นเส้นที่เรียวเล็กกินแล้วลื่นคอทานง่าย กินแล้วไม่หนักท้องหรือมีแป้งมากจนเกินไป
และทีเด็ดอีกอย่างก็คือเกี๊ยวกุ้งที่ได้มาแบบชิ้นกำลังดี ตัวแป้งมีความนุ่มอร่อย กัดเข้าไปจะเจอกับกุ้งเด้งๆที่มีรสหวาน อร่อยโดนใจครับ

สรุปคะแนนตามความคิดเห็นของผม (เต็ม 5 คะแนน)
รสชาติ : 4.5 = รสชาติบะหมี่อร่อยนะ เกี๊ยวก็ดี น่าลองครับ
บรรยากาศ : 4.5 = ร้านกว้าง สว่าง สะอาด นั่งสบาย
บริการ 4 = บริการธรรมดาครับ ขยันขันแข็ง
ราคา : 4 = ราคาต่อชามไม่แพงเลย ปริมาณ OK แถมอร่อยด้วย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 23 / 6 / 56
